Bílvelta varð í Hálsasveit í Borgarfirði um klukkan níu í morgun . Óskað var eftir aðstoð þyrlu Landhelgisgæslunnar vegna óhappsins og lenti hún við Kleppjárnsreyki um klukkan tíu . Þá var búið að flytja ökumann og farþega til móts við þyrluna . Ökumaður reyndist með höfuðáverka og var hann fluttur á slysadeild í Reykjavík . Að sögn Theodórs Þórðarsonar yfirlögregluþjóns í Borgarnesi er vonast til að maðurinn sé ekki eins mikið slasaður og í fyrstu virtist . Farþeginn reyndist hins vegar með minniháttar áverka og var hann fluttur til aðhlynningar á Heilsugæslustöðina í Borgarnesi .